钦定古今图书集成/理学汇编/学行典/第216卷 > 姚心仁
## 钦定古今图书集成/理学汇编/学行典/第216卷 > 姚心仁

按《赣县志》：“姚心仁，字孟韬，郡学岁贡生。赋性醇谨，言
动不苟。少时事亲以孝闻，视问惟谨。父稍恙，即亲尝
汤药，战栗泣下。会兵寇载道，奉父母避邑之承乡山
中，偕弟大顺力田奉养。值昇平，复居郡城，孺慕弥切。
然雅好交游，每遇一贤友，必禀命于父，乃从而礼之，
否则宁拒勿与也。年五十馀，以父殁痛绝者数次。自”
是哀毁骨立。饮食不甘。忧郁数年。成疾卒。